Juditka konyhája: ~ GRÍZKRÉMES MÁKTORTA ~
~ GRÍZKRÉMES MÁKTORTA ~
Zsuzsi is játékot hirdetett, miszerint készítsünk az ő blogjából is valami finomságot. A részleteket pedig itt találjátok : Karácsonyi nyereményjáték ! - Érdemes hozzá benézni, mert nagyon ügyes és remek recepteket találhattok nála.
Nekem erre a máktortára esett a választásom, ami lágy grízkrémmel van megtöltve.
Ha jellemezni kellene : egyszerű, nagyszerű és nagyon finom !
Tészta : - 6 db tojás, 11 dkg cukor , 9 dkg porcukor, 1 cs vaníliás cukor, 15 dkg vaj, 20 dkg darált mák, 5 dkg liszt, 3 dkg étk. keményítő, 1 citrom reszelt héja, 1 tk rumaroma, csipet só
Krém : - fél l tej, 10 csapott ek búzadara, 12, 5 dkg vaj, 12, 5 dkg porcukor
- A sütőt melegítsük elő 180 fokra.
- A tojásokat válasszuk szét, a sárgákat keverjük habosra a porcukorral és a vajjal.
- A száraz hozzávalókat vegyítsük el egymással majd adjuk a tojásos masszához.
- Ízesítsük rummal és a citromhéjjal.
- A fehérjéket a kristálycukorral verjük habbá, majd lazán forgassuk a mákos masszához.
- Vajazott, lisztezett 22 cm - es formába simítjuk és toljuk a sütőbe.
- Tűpróbáig süssük.
- Ha megsült borítsuk rácsra hűlni, majd vágjuk kétfelé.
- A krémhez főzzük meg a tejben a darát, a porcukrot pedig keverjük habosra a vajjal.
- Majd ha kihűlt a tejbegríz keverjük jól ki a vajas krémmel.
- Töltsük meg vele a tortát, a tetejét pedig porcukorral hintsük meg.
Címkék: karácsony, mák, torta
Gyáfrás Zsuzsi 2013. december 4. 20:32
Jaj, de jó. Örülök, hogy ízlett. Képzeld Én is kinézte Tőled valamit, pénteken készítem el :)
Szofi 2013. december 4. 20:35
Nagyon guszta a torta, az adventi koszorúd pedig nagyon elegáns, tetszik!
Hankka 2013. december 6. 21:22
Nagyon finom lehet, tetszik a recept! :) Úgyis régen sütöttem már mákosat, itt az ideje! :)
Csigabige 2013. december 6. 21:51
Csodaszép torta és kipróbálós recept! Tetszik, de nagyon! :)